"دنیز رسامی" کیمی تانینان مصطفی گونئن رسم دونیاسی‌نین ان نفوذلو ژورناللاریندان‌ بیری اولان "International Artist Magazine"ده ایکینجی دفعه یئر آلدی.
بیندیگی یئرلرین کومپوزیسیونونی، عمومی کاراکترینی اؤزوندن ده علاوه‌لر ائده‌رک رسمه  کؤچوردوگونو بیلدیرن گونئن: " فوتوشکیل کیمی گؤرونن رسم‌لر هیپررئالیست، منیم رسم‌لریم ایسه رئالیست رسم‌لردیر" دئدی.
رسمی چکرکن گؤرونتوسو و حرکت‌لری ایله کومپوزیسیونون داخیل اولماق لازیم اولدوغونو وورغولایان گونئن: "مسئلن، دالغا‌لاری چکرکن هیجان‌لانیرام. او آن "سانکی دالغا‌لارین آلتیندا قالاجاغام" کیمی حیس‌لر یاشاییرام. من تاثیرلنمه‌سم، باشقاسی دا تاثیرلنمز" دئییر.
